جامایکا
جامایکا (بە زاراوەی ناوخۆیی جامایکا: Jumieka)وڵاتێکە لە کیشوەری ئەمەریکا.   وڵاتێکی دوورگەییە لە دەریای کاریبی و پایتەختەکەی کینگستۆنە . جامایکا دەکەوێتە باشووری کوبا و ڕۆژئاوای دوورگەی هیسپانیۆلا . ئەم وڵاتە ڕووبەرەکەی ١٠ هەزار و ٩٩٠ کیلۆمەتر چوارگۆشەیە و ژمارەی دانیشتووانی٢ ملیۆن و ٩٠٠ هەزار کەسە.   جامایکا لە دوای ئەمەریکا و کەنەدا سێیەم وڵاتی ئینگلیزی زمانە کە زۆرترین ژمارەی دانیشتووانی هەیە. دراوی هاوبەشی جامایکا دۆلاری جامایکایە و ئاراستەی لێخوڕین لەم وڵاتەدا لە چەپەوەیە.جامایکا لە ساڵی ١٩٦٢ سەربەخۆیی خۆی لە بەریتانیا وەرگرت. ئابوورییەکەی زۆر وابەستەی گەشتیارییە؛ ساڵانە بە تێکڕا ٤.٣ ملیۆن گەشتیار هەیە.  جامایکا لە پێوەرەکانی ئازادی ڕۆژنامەگەری و حوکمڕانی دیموکراسی و خۆشگوزەرانی بەردەوامدا ئاستێکی باشی هەیە. لە ڕووی سیاسییەوە ناوچەیەکی کۆمۆنوێڵسە و چارڵی سێیەم پاشایە .  نوێنەری دەستنیشانکراوی چارڵسی سێیەم لە وڵاتەکەدا پارێزگاری گشتی جامایکایە.

سەرچاوەکان 

پاشایەتییە دەستوورییەکان
داگیرگەکانی شانشینی یەکگرتوو
داگیرگەکانی ئیسپانیا
وڵاتە دوورگەییەکان
دەوڵەتانی ئەندامی وڵاتانی کۆمۆنوێلت
دەوڵەتانی ئەندامی نەتەوە یەکگرتووەکان
وڵاتەکانی ئینگلیزی ئاخێو
ویلایەتەکان و مەڵبەندەکان، دامەزرانی ١٩٦٢
وڵاتەکانی ئەمریکای باکوور
وڵاتەکانی کارایبی
دوورگە بچووکە گەشەکردووەکان
نەتەوەکانی جی ١٥